מתחרה על המקום הראשון במקומות המיוחדים ששהיתי בהם (והייתי במאות מקומות).
מדובר בדירה שנמצאת ממש בתוך מזח סירות, התמונות שתראו הם של המזח מהחלון, של הדירה מהמזח ושל הנוף מהדירה.
בשניה הראשונה מקבלים הלם קטן מהמיקום כי לא מצפים לזה, הדירה גם מסודרת בצורה אחרת מהמקובל כי השירותים הם לא בחדר אלא במבואה הקשורה לחדר (אבל לא לדאוג, הם רק שלכם).
זו בכלל לא דירה מפוארת, ויש לה גם חסרונות אבל זה הכי אותנתי שיש.
כל בוקר לראות את הזריחה מהמיטה (תסתכלו בתמונה), לצאת לקפה על המזח, להכנס למים מהדירה (חוף רחצה נמצא במרחק 15 מטר), לשבת בשקיעה ולשטוף את העייניים.
בעל הבית שם שם כל מה שאפשר (כולל חדר חיצוני שאולי מתאים לחורף).
יש חניה פרטית מאחורה.
10 דקות נסיעה מחאניה.
ברחוב במרחק הליכה יש המון חברות השכרת רכבים.
7 דקות מחנות jumbo ומסופרים ענקיים lidl.
בסיס יציאה נהדר למערב האי ולחאניה.
שימו לב: לא מדובר בדירה מפוארת אבל מדובר בחוויה, יש גם חסרונות אבל את רובם ראינו בחלקם יתרונות.
מדובר בבית ישן ולא מתאים למפונקים! המקלחת בסיסית!
יש קצת תנועה על החוף של אנשים שבאים להוריד סירות וכדו' (לא הרבה).
את הכביש הראשי לא שמענו כמעט למרות הקירבה.
יש כלים בסיסיים (לא השתמשנו).
לסיכום:
מי שזורם ולא מפונק בטוח יהנה שם.
חוף ממש צמוד